ประจำเดือนไม่มาตั้งเเต่ พฤศจิกา มารอบสุดท้ายคือ 4ตุลา แต่ซื้อที่ตรวจมาลองดูหลายอันเเต่ไม่ขี้นว่าท้องเลย แบบนี้เสี่ยงที่จะเป็นอะไรมั้ยคะ แต่มีน้ำหนักตัวที่เพิ่มขึ้น
สวัสดีค่ะ หากประจำเดือนล่าสุดมา 4 ต.ค. และได้ตรวจหาการตั้งครรภ์อย่างถูกต้องแล้วหลายครั้ง แล้วไม่พบว่ามีการตั้งครรภ์เกิดขึ้น ก็แสดงว่าไม่ได้มีการตั้งครรภ์แต่อย่างใด ดังนั้น การที่ประจำเดือนไม่มานาน 3 เดือนแล้ว อาจเกิดจาก1. มีน้ำหนักขึ้นมาก หรือมีโรคอ้วน เนื่องจากคนอ้วนมีเซลล์ไขมันจำนวนมาก ซึ่งเซลล์ไขมันสามารถสร้างฮอร์โมนเอสโตรเจนได้ในปริมาณเล็กน้อย เมื่อมีปริมาณมากเกิน จึงกระทบต่อการหลั่งฮอร์โมนเพศที่ปกติได้2. การผลิตฮอร์โมนของรังไข่ผิดปกติ เช่น มีภาวะมีถุงน้ำจำนวนมากในรังไข่ (PCOS) โดยผู้ที่เป็นโรคนี้มักจะมีรูปร่างอ้วน ผิวมัน มีสิวเยอะ และมีขนดกมากกว่าผู้หญิงทั่วไป3. มีภาวะไทรอยด์ฮอร์โมนผิดปกติ4. มีพังผืดในมดลูก จากการเคยมีมดลูกอักเสบ หรือเคยขูดมดลูกหากประจำเดือนยังคงไม่มา แนะนำควรไปพบแพทย์เพื่อตรวจหาสาเหตุค่ะ ทั้งนี้ หากมีน้ำหนักตัวเพิ่มขึ้นมาก ก็อาจเป็นสาเหตุได้ ซึ่งการรักษาให้ประจำเดือนมา คือการทานยาปรับฮอร์โมนค่ะ